Are You Being Served?

Doare  Sitcom Orin   Yezh  Saozneg Rouedad  BBC One Stiradoù  10 Rannoù  69 Aozerien  Krouerien  Jeremy LloydDavid Croft Skrid  Jeremy LloydDavid CroftMichael KnowlesJohn ChapmanDerren Litten (2016) Renerien  David CroftBernard ThompsonHarold SnoadRay ButtGordon ElsburyJohn KirbyMartin Shardlow Aktourien 1972-1985  Mollie SugdenFrank ThorntonJohn InmanWendy RichardNicholas SmithTrevor Bannister (1972-79)Arthur Brough (1972-77)Harold Bennett (1972-81)Arthur English (1976-81)James Hayter (1978)Alfie Bass (1979)Mike Berry (1981-85)  2016  Sherrie HewsonJohn ChallisJason WatkinsMathew HorneJorgie PorterNiky WardleyRoy Barraclough
Are You Being Served? ("Hag emeur ouzh ho servijout ?") zo ur stirad skinwel breizhveurat skignet etre 1973 ha 1985. Lec'hiet eo en ur rannstal dilhad evit paotred ha plac'hed e Grace Store, ur stal vras faltaziek e Londrez.

Skrivet a oa bet gant Jeremy Lloyd ha David Croft, gant sikour Michael Knowles ha John Chapman.
E-pad an trizek vloaz ma padas ar sitcom, ne zeuas war wel e-pad an holl 69 degouezh nemet an aktourien Frank Thornton, Mollie Sugden, John Inman, Wendy Richard ha Nicholas Smith eus an aktourien gentañ.

 Tudennoù 
 Mrs. Betty Slocombe (c'hoariet gant Mollie Sugden) zo e penn rann ar plac'hed. Alies e cheñch liv he blev, hag alies-tre e komz diwar-benn he c'hazh, a ra Pussy anezhañ – ur c'hoari gerioù etre pussy, "kazh" ha pussy, "kourzh".
 Mr. Wilberforce Claybourne Humphries (John Inman) zo un den lallig a labour e rann ar baotred hag a zo o chom gant e vamm.
 Captain Stephen Peacock (Frank Thornton) zo isrener estaj an dilhad hag a gomz alies diwar-benn an amzer a dremenas en arme o stourm e-pad an Eil Brezel-bed, ar pezh a zo faos peogwir en doa servijet e-barzh ar Service Corps ha biskoazh n'en doa gwelet emgannoù.
 Miss Shirley Brahms (Wendy Richard) zo ur plac'h koant eus ar renkadoù-labour a gomz en doare cockney (rannyezh Londrez) hag a labour e-kichen Mrs. Slocombe.
 Mr. Dick Lucas (Trevor Bannister) zo un den diarc'hant a labour gant Mr. Humphries.
 Mr. Ernest Grainger (Arthur Brough) en deus labouret e-pad 40 vloaz evit ar stal, hag alies e chom kousket.
 Mr. Cuthbert Rumbold (Nicholas Smith) zo penn ar rann ; un den unveliek ha luban zo anezhañ.
 Young Mr. Grace (Harold Bennett) zo perc'henn war ar stal. Kozh-Noe eo, met kavet e vez atav plac'hed yaouank en-dro dezhañ.

 Liammoù diavaez 
  Are you being served? war lec'hienn ar BBC.

Rummad:Sitkomoù
Rummad:Stiradoù skinwel Breizh-Veur